KLASA: 402-08/20-01/15

URBROJ: 2176/04-03-20-1

Novska, 25. veljače 2020.

Temeljem članka 3. Zakona o fiskalnoj odgovornosti (NN 111/18) , članka 7. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19), te članka 46. Statuta Grada Novske (“Službeni vjesnik” broj 24/09, 47/10, 29/11, 3/13, 8/13, 39/14, 4/18 i 15/18 – ispravak, gradonačelnik Grada Novske dana 25. veljače 2020. godine donio je

**PROCEDURU O MJERILIMA I NAČINU KORIŠTENJA VLASTITIH PRIHODA**

**PRORAČUNSKIH KORISNIKA**

**Članak 1.**

Odredbama ove Procedure utvrđuje se način korištenja prihoda koje proračunski korisnici Grada Novske ostvare na tržištu od obavljanja osnovne djelatnosti i drugih djelatnosti za koje su registrirani.

Odredbe ove Procedure ne odnose se na prihode koje Grad Novska doznačuje proračunskim korisnicima, na prihode koje proračunski korisnici ostvare po posebnim namjenama, na prihode od donacija, na prihode pomoći od drugih proračuna te na prihode od osiguranja i prodaje nefinancijske imovine.

**Članak 2.**

Proračunski korisnici Grada Novske su:

|  |  |  |  |  |
| --- | --- | --- | --- | --- |
| R. br. | Proračunski korisnici | Matični broj | OIB | Registarski broj |
| 1. | Dječji vrtić „Radost“ Novska | 03208206 | 65737381445 | 28942 |
| 2. | Pučko otvoreno učilište Novska | 03202321 | 87624359246 | 28926 |
| 3. | Gradska knjižnica i čitaonica Ante Jagar Novska | 05036259 | 41385169887 | 28934 |
| 4. | Javna vatrogasna postrojba Grada Novske | 05036259 | 92441653907 | 50686 |

**Članak 3.**

Prihodi koje proračunski korisnici ostvare obavljanjem poslova na tržištu (vlastiti prihodi), prihodi su proračunskih korisnika koji se planiraju u financijskim planovima proračunskih korisnika i koji su sastavni dio proračuna Grada Novske, a koji se koriste sukladno financijskim planovima proračunskih korisnika.

Proračunski korisnici ostvaruju vlastite prihode bez prethodne suglasnosti nadležnog upravnog tijela.

Vlastiti prihodi proračunskih korisnika uplaćuju se na žiro-račun Grada Novske za proračunske korisnike koji su u sustavu riznice, odnosno na žiro-račun proračunskog korisnika koji nije u sustavu riznice.

**Članak 4.**

Vlastite prihode proračunski korisnici koriste za obavljanje svoje osnovne djelatnosti.

Dječji vrtić „Radost“ Novska vlastite prihode koristi za realizaciju programa predškolskog odgoja, za podmirivanje rashoda poslovanja i rashoda za nabavu nefinancijske imovine.

Pučko otvoreno učilište Novska vlastite prihode koristi za realizaciju obrazovnih i kulturnih djelatnosti za koje je registrirano, za podmirivanje rashoda poslovanja i rashoda za nabavu nefinancijske imovine.

Gradska knjižnica i čitaonica Ante Jagar Novska vlastite prihode koristi za realizaciju knjižnične djelatnosti, za podmirenje rashoda poslovanja, te za nabavu nefinancijske imovine.

Javna vatrogasna postrojba Grada Novske vlastite prihode koristi za financiranje vatrogasnih i drugih djelatnosti za koje su registrirani, za podmirenje rashoda poslovanja, te za nabavu nefinancijske imovine.

**Članak 5.**

Proračunski korisnici mogu preuzeti i plaćati obveze za čije su financiranje planirani vlastiti prihodi, isključivo do iznosa naplaćenih vlastitih prihoda.

Uplaćeni i preneseni, a manje planirani vlastiti prihodi proračunskog korisnika mogu se izvršavati iznad iznosa utvrđenih u financijskom planu korisnika, do visine uplaćenih , odnosno prenesenih sredstava.

Uplaćeni vlastiti prihodi proračunskih korisnika koji nisu planirani u proračunu mogu se koristiti prema naknadno utvrđenim aktivnostima i/ili projektima u financijskom planu.

Vlastiti prihodi koji nisu iskorišteni u prethodnoj godini, prenose se u proračun za tekuću godinu.

Nadležna tijela gradske uprave nadziru ostvarenje i trošenje prihoda od obavljanja poslova na tržištu i u tržišnim uvjetima (vlastiti prihodi) po pojedinom proračunskom korisniku.

Vlastiti prihodi i rashodi proračunskih korisnika sastavni su dio konsolidiranog izvještaja Grada Novske.

**Članak 6.**

Upravno vijeće proračunskog korisnika obavezno je na prijedlog čelnika proračunskog korisnika, a u skladu sa statutom, donijeti opći akt kojim će se utvrditi uvjeti, kriteriji i način korištenja vlastitih prihoda primjeren poslovanju svakog proračunskog korisnika, u skladu s odredbama ove Procedure.

**Članak 7.**

Proračunski korisnici koji ostvaruju vlastite prihode dužni su ih evidentirati sukladno propisima kojima je uređeno proračunsko računovodstvo.

**Članak 8.**

Ova Procedura stupa na snagu danom donošenja, a objavit će se na internetskoj stranici Grada Novske.

 Gradonačelnik

 Marin Piletić, prof.